d73d5ac70d2f998f2d19428e3ae9ef19
Πώς θα αντιμετωπίσω την οστεοαρθρίτιδα; 
ostoun.gr
2021.31

Στα αρχικά στάδια η πάθηση αντιμετωπίζεται συντηρητικά με:


* αποφυγή καταπόνησης της άρθρωσης,
* περιορισμό της βάδισης,
* απώλεια σωματικού βάρους,
* φυσικοθεραπεία,
* αντιφλεγμονώδη/αναλγητικά φάρμακα,
* περιστασιακή χρήση βακτηριών.


![](https://i0.wp.com/www.ostoun.gr/wp-content/uploads/2019/02/OsteoarthritisCons.png?resize=861%2C240)![](https://i0.wp.com/www.ostoun.gr/wp-content/uploads/2019/02/OsteoarthritisCons.png?resize=861%2C240)


Συντηρητικά μέσα αντιμετώπισης οστεοαρθρίτιδας


 


Έως σήμερα δεν έχει βρεθεί φάρμακο που να αναστρέφει, ή να αναστέλλει την πορεία της οστεοαρθρίτιδας. Απ’ότι φαίνεται για αρκετά χρόνια ακόμη δε θα υπάρξει σημαντική εξέλιξη στον τομέα αυτό. Διάφορες χονδροπροστατευτικές ουσίες που κυκλοφορούν σήμερα στο εμπόριο δεν έχουν θέση στη θεραπεία της ήδη εγκατεστημένης οστεοαρθρίτιδας.


Αντιθέτως, θέση στην αντιμετώπιση των ασθενών σε πρώϊμα στάδια μπορεί να έχει η [αρθροσκόπηση ισχίου](https://www.ostoun.gr/arthroskophsh-isxioy/). Είναι επέμβαση που γίνεται μέσα από 2-3 μικρές οπές με τη βοήθεια κάμερας. Κατά την επέμβαση αυτή μπορεί να γίνει:


* Καθαρισμός της άρθρωσης με αφαίρεση ελευθέρων σωματιδίων. Αυτά είναι δυνατόν να παρεμβάλλονται στην κίνηση και προκαλούν περαιτέρω βλάβες στο χόνδρο.
* Λείανση του χόνδρου,
* Ομαλοποίηση εκφυλισμένων επιφανειών.


Με τη μέθοδο αυτή, είναι δυνατόν να επιβραδυνθεί η μετάβαση στο τελικό στάδιο της νόσου. Η αρθροσκόπηση, όμως, δεν έχει καμία θέση στα τελικά στάδια, όταν δηλαδή έχουν καταστραφεί οι αρθρικές επιφάνειες. Στο τελικό στάδιο της πάθησης και εφ’όσον ο ασθενής δε βρίσκει ανακούφιση με τα συντηρητικά μέσα, συνιστούμε την επέμβαση αντικατάστασης της εκφυλισμένης άρθρωσης με τεχνητή, επέμβαση η οποία ονομάζεται [ολική αρθροπλαστική](https://www.ostoun.gr/olikh-arthroplastikh-elaxisths-parembatikothtas-amis/).


![](https://i0.wp.com/www.ostoun.gr/wp-content/uploads/2019/02/Osteoarthritis-anim.png?resize=935%2C397)![](https://i0.wp.com/www.ostoun.gr/wp-content/uploads/2019/02/Osteoarthritis-anim.png?resize=935%2C397)Χειρουργική αντιμετώπιση οστεοαρθρίτιδας ισχίου-γόνατος


 


